**PREDMET ANATOMIJA I HISTOLOGIJA ČOVJEKA**

**HISTOLOGIJA I EMBRIOLOGIJA  
MEDICINSKI FAKULTET SVEUČILIŠTA U SPLITU**

**STUDIJ FARMACIJE**

**ADRESA: NASTAVNICI:**

Medicinski fakultet u Splitu izv. prof. dr. sc. Sandra Kostić (voditelj predmeta za studij Farmacije)

Katedra za histologiju i embriologiju prof. dr. sc. Damir Sapunar

Šoltanska 2, 21000 Split prof. dr. sc. Snježana Mardešić

dr. sc. Marin Ogorevc, dr.med., asistent

**WEB ADRESA:** [**http://www.mefst.hr/default.aspx?id=612**](http://www.mefst.hr/default.aspx?id=612)

**OBVEZNA LITERATURA**

* Saraga-Babić M, Puljak L, Mardešić S, Kostić S, Sapunar D. Embriologija i histologija čovjeka. Sveučilišni odjel zdravstvenih studija, Sveučilište u Splitu, 2014.

**ATLAS**

* Sapunar D, Saraga Babić M. Histološki atlas – CD izdanje. Split: Medicinski fakultet u Splitu

**DODATNA LITERATURA**

**ODABRANA POGLAVLJA IZ UDŽBENIKA:**

* Mescher AL. Junqueira Osnove histologije. Prijevod 16. izdanja. Naklada Slap.
* Sadler TW. Medicinska embriologija. Zagreb: Školska knjiga.

**ATLAS:**

* Bradamante Ž, Švajger A. Vježbe iz histologije. Zagreb: Medicinski fakultet Zagreb.

**POPIS NASTAVNIH CJELINA**

**1. UVOD U HISTOLOGIJU I EMBRIOLOGIJU, EPITELNO TKIVO**

Predavanje: Histološke tehnike; pokrovni i žljezdani epitel; koža

Seminar: Pregled razvoja ljudskog zametka;embrionalno i fetalno razdoblje; prirođene malformacije

Vježba: endotel (krvna žila), mnogoslojni pločasti – koža, višeredni cilindrični (dušnik)

**2. POTPORNA TKIVA, KRV I LIMFA**

Predavanje: Vezivno tkivo, kost i hrskavica; cijeljenje i regeneracija tkiva

Seminar: Menstruacijski ciklus

Vježba: Dekalcinirana kost, hijalina hrskavica, krvni razmaz, limfni čvor

**3. MIŠIĆNO I ŽIVČANO TKIVO, NEUROENDOKRINI SUSTAV**

Predavanje: Morfološki temelji kontraktilnosti tkiva; morfološki temelji podražljivosti tkiva

Seminar: Neuroendokrini sustav

Vježba: Kralježnična moždina, mali mozak. Mišićno tkivo – skeletni, srčani i glatki

**4. PROBAVNI I MOKRAĆNI SUSTAV**

Predavanje: Opći ustroj probavne cijevi, jednjak i želudac

Seminar: Jetra i gušterača, bubreg

Vježba: jednjak, jetra i gušterača, bubreg

**5. SPOLNI I DIŠNI SUSTAV**

Predavanje: Muški i ženski spolni sustav, posteljica

Seminar: Dišni sustav

Vježba: jajnik, uterus (sekrecijska faza), testis, pluća

**PROVJERA ZNANJA I**

**ISPITI I ISPITNI ROKOVI**

**ISPITI**

**Dijelovi ispita:** Ispit iz predmeta Anatomija i Histologija čovjeka je pisani. Sastoji se od tri dijela: pisanog testa iz histologije i embriologije, pisanog testa iz anatomije te praktičnog ispita prepoznavanja preparata.

Tri komponente ispita se različito vrednuju: udio ocjene iz histologije u ukupnoj ocjeni je 30%, udio ocjene iz anatomije je 45% a udio ocjene iz praktičnog ispita je 25%.

**Broj pitanja u ispitu iz teoretskog znanja histološkog dijela:** Pisani ispit iz teoretskog znanja sadrži 35 pitanja (10 pitanja iz embriologije i 25 pitanja iz histologije). Polaže se odmah po završetku histološkog dijela Kolegija. Ispit traje 35 minuta.

**Ispit iz poznavanja anatomskih i histoloških preparata:** Ispitu mogu pristupiti studenti koji su položili oba ispita teoretskog znanja (Histologiju i Anatomiju). Praktični ispit sastoji se od 15 slika, od kojih je 5 histoloških preparata, a 10 anatomskih. Studenti trebaju prepoznati o kojem preparatu se radi te koji detalj je označen određenim brojem, strelicom ili kvadratom.

**Kriteriji ocjenjivanja:** Ukupan postotak točnih odgovora potreban za pozitivnu ocjenu je 60%, i na ispitima provjere teoretskog znanja i na ispitu provjere praktičnog znanja.

**Pregled testa:** Nakon objave rezultata testa, student se može obratiti voditelju ispita i pogledati svoje odgovore na testu. Student ima pravo uvida u svoju ispitnu dokumentaciju u roku od 48 h od objave rezultata ispita. Rok ne teče za vrijeme neradnih dana fakulteta.

**Prijavljivanje ispita:** Ispiti se ne prijavljuju u studentskoj referadi; svi studenti automatski su prijavljeni na sve ispitne rokove dok ne polože ispit ili izgube pravo na školovanje.

**Pribor za ispit:** Da bi pristupio ispitu student sa sobom **obavezno treba** donijeti: indeks, olovku gradacije 2B, kemijsku olovku, meku gumicu i oštrilo.

**Postupnik tijekom ispita:** Torbe, knjige i ostale stvari student treba odložiti na za to predviđeno mjesto i ugasiti mobitele. Na početku ispita pristupnik dobiva svezak s ispitnim pitanjima i obrazac za unošenje točnih odgovora. Na klupi se smije nalaziti samo olovka 2B, kemijska olovka, gumica i oštrilo. Na obrascu se obavezno upisuje ime i prezime te identifikacijski broj studenta (numerički i zacrnjivanjem odgovarajućih brojeva). Na prvu stranicu sveska s pitanjima se također upisuje ime i prezime. Za svako pitanje zacrni se samo jedan odgovor, a u slučaju da student želi zacrniti neki drugi odgovor, potrebno je dobro izbrisati prijašnji (radi optičkog čitača). Tek na kraju odabrane odgovore treba dodatno označiti kemijskom olovkom (prekrižiti) i potpisati obrazac na za to predviđeno mjesto. U tijeku testa nije dozvoljeno dogovaranje i razgovor. Eventualne nepravilnosti u pitanjima studenti trebaju prijaviti nastavnicima nakon testa; nije dozvoljeno raspravljanje o pitanjima i traženje pojašnjavanja pojedinih pitanja i odgovora dok traje test. Po završetku testa student se ne ustaje iz klupe već poziva nastavnika kojem predaje obrazac i svezak s pitanjima te nakon nastavnikove dozvole napušta dvoranu.

**ISPITNI ROKOVI**

1.parcijalni ispit iz histologije: **3. prosinca 2024**.

Ispitni rok za studente koji nisu položili prvi parcijalni ispit iz histologije i/ili drugi parcijalni ispit iz anatomije održat će se **16. prosinca** 2024.g. (1. ispitni rok). Studenti koji polože pismene dijelove ispita pristupaju praktičnom dijelu ispita, odmah nakon objave rezultata pismenog ispita 1. ispitnog roka.

Praktični ispit za studente koji su položili oba parcijalna dijela održat će se **16. prosinca** iza pismenog ispita.

LJETNI ISPITNI ROK: **23. srpnja 2025.**

JESENSKI ISPITNI ROKOVI: **3. rujna 2025., 17. rujna 2025.**